
DR.30.11.2006 43 

  

 Saya mulakan dengan rangkap:  
   Lada sulah banyak di kuala,  
       Akarnya sampai ke tepi kolam,  
  Awal Bismillah pemula kata,  
     Bertanya khabar dengan salam.   

Dengan itu terus saya pergi kepada soalan-soalan yang dikemukakan oleh 
Yang Berhormat bagi Tebrau khususnya berkaitan dengan pandangan bahawa ciri-ciri 
pelbagai kaum dalam persembahan kesenian kata beliau hendaklah ditimbang oleh 
KeKKWa untuk dilaksanakan. Sesungguhnya KeKKWa menjalankan tugas ini dan 
arahan telah pun dibuat semenjak dua tahun dahulu secara khusus supaya semua 
perayaan, semua kegiatan yang melibatkan perayaan kebudayaan, dilibatkan juga 
aspek-aspek pelbagai kaum yang sesungguhnya perlu kita adunkan untuk menjadikan 
realiti kepada Dasar Kebudayaan Kebangsaan.  

Seterusnya program-program merakyatkan seni dan budaya dilibatkan secara 
itu. Perayaan Hari Kebangsaan pun sedemikian, penganjuran-penganjuran festival seni 
dan budaya termasuk Festival Tari, Festival Muzik, Festival Teater, Festival Kesenian 
Rakyat dan lain-lain.   

Saya ingin mengucapkan terima kasih kepada Yang Berhormat bagi Ketereh 
atas pandangan beliau supaya program penerangan kepada masyarakat mengenai 
pakaian kebangsaan dibuat. Sebenarnya menerusi projek Muzium Tekstil, kita telah 
mula menggariskan beberapa faktor penting dan fakta untuk kita terjemahkan ke dalam 
pelbagai program di daerah, sama ada menerusi kerjasama Majlis Kebudayaan Negeri 
ataupun Majlis Kebudayaan Daerah, kita akan langsungkan sedemikian. Khususnya 
suka saya menyatakan bahawa bengkel seni budaya, seminar mengenai seni dan 
budaya, penerbitan-penerbitan seni akan kita anjurkan supaya pakaian kebangsaan itu 
diberi penjurusan terhadapnya.   

Tuan Pengerusi, Yang Berhormat bagi Maran menanyakan berapakah jumlah 
jenis perpustakaan mengikut pecahan di seluruh negara.  Sukacita dimaklumkan jumlah 
perpustakaan awam cawangan dan desa di seluruh negara adalah 1,118 buah. Di 
Perlis 36, Kedah 72, Pulau Pinang 83, Perak 86, Selangor 87, Wilayah Persekutuan 11, 
Negeri Sembilan 38, Melaka 54, Johor 92, Pahang 74, Terengganu 82, Kelantan 30, 
Sarawak 241, Sabah 127 dan Labuan 52. Jumlah perpustakaan mengikut negeri telah 
juga dibangkitkan khususnya berkaitan dengan bilangan pengunjung-pengunjung. Oleh 
kerana detail data ini adalah meluas dan banyak, izinkan saya menyatakan bahawa 
jumlah pengunjung kepada semua perpustakaan awam di tanah air kita melebihi 12 juta 
orang.  Ini menunjukkan bahawa hampir setengah jumlah penduduk di tanah air telah 
dicatat sebagai pengunjung-pengunjung perpustakaan mengikut keperluan di negeri 
masing-masing.   

Sebagai contoh, izinkan saya menyatakan di Johor misalnya 608,178 
pengunjung berbanding dengan Wilayah Persekutuan hanya 189,439 tetapi perlu saya 
nyatakan juga bagi pihak Perpustakaan Negara bahawa angka begini di Wilayah 
Persekutuan adalah disebabkan adanya perpustakaan-perpustakaan di pelbagai 
universiti dan kolej. Dan justeru angka tersebut telah dicatatkan sedemikian. Angka 
12,443,359 ini sebagai pengunjung kepada perpustakaan adalah sesuatu yang 
menggalakkan. Dan kami di kementerian akan cuba sedaya upaya membantu 
Perpustakaan Negara menjayakan program Kempen Membaca terus-menerus di 
samping memperhebatkan lagi perpustakaan desa yang akan terus kita bina dengan 
cergas menjelang habis tempoh Rancangan Malaysia Kesembilan.   

Tuan Pengerusi, Yang Berhormat bagi Sungai Petani menyarankan supaya 
promosi produk kraf sempena Tahun Melawat Malaysia dipertingkatkan. Cadangan ini 
kami terima dengan baik malah Perbadanan Kemajuan Kraftangan Malaysia bukan 
sahaja mewujudkan program-program, promosi yang berkesan dalam negeri tetapi juga 
di luar negara. Misalnya di Covent Garden di London pada tahun lalu, kita telah dapat 
bersama-sama dengan pelbagai agensi melahirkan suatu suasana festival dan juga 
produk kraf yang amat dirasai.   

Hasil daripada penjualan pelbagai pihak tahun lalu ialah RM12 juta. Ini 
sesuatu yang boleh kita banggakan oleh kerana produk tersebut adalah dikunjungi dan 
dibeli sama oleh pelbagai pihak di Eropah.  

 



Saya mulakan dengan rangkap: Lada sulah banyak di kuala, Akarnya sampai ke tepi kolam, Awal Bismillah pemula kata, Bertanya khabar dengan salam. Dengan itu terus saya pergi kepada soalan-soalan yang dikemukakan oleh Yang Berhormat bagi Tebrau khususnya berkaitan dengan pandangan bahawa ciri-ciri pelbagai kaum dalam persembahan kesenian kata beliau hendaklah ditimbang oleh KeKKWa untuk dilaksanakan. Sesungguhnya KeKKWa menjalankan tugas ini dan arahan telah pun dibuat semenjak dua tahun dahulu secara khusus supaya semua perayaan, semua kegiatan yang melibatkan perayaan kebudayaan, dilibatkan juga aspek-aspek pelbagai kaum yang sesungguhnya perlu kita adunkan untuk menjadikan realiti kepada Dasar Kebudayaan Kebangsaan. Seterusnya program-program merakyatkan seni dan budaya dilibatkan secara itu. Perayaan Hari Kebangsaan pun sedemikian, penganjuran-penganjuran festival seni dan budaya termasuk Festival Tari, Festival Muzik, Festival Teater, Festival Kesenian Rakyat dan lain-lain. Saya ingin mengucapkan terima kasih kepada Yang Berhormat bagi Ketereh atas pandangan beliau supaya program penerangan kepada masyarakat mengenai pakaian kebangsaan dibuat. Sebenarnya menerusi projek Muzium Tekstil, kita telah mula menggariskan beberapa faktor penting dan fakta untuk kita terjemahkan ke dalam pelbagai program di daerah, sama ada menerusi kerjasama Majlis Kebudayaan Negeri ataupun Majlis Kebudayaan Daerah, kita akan langsungkan sedemikian. Khususnya suka saya menyatakan bahawa bengkel seni budaya, seminar mengenai seni dan budaya, penerbitan-penerbitan seni akan kita anjurkan supaya pakaian kebangsaan itu diberi penjurusan terhadapnya. Tuan Pengerusi, Yang Berhormat bagi Maran menanyakan berapakah jumlah jenis perpustakaan mengikut pecahan di seluruh negara. Sukacita dimaklumkan jumlah perpustakaan awam cawangan dan desa di seluruh negara adalah 1,118 buah. Di Perlis 36, Kedah 72, Pulau Pinang 83, Perak 86, Selangor 87, Wilayah Persekutuan 11, Negeri Sembilan 38, Melaka 54, Johor 92, Pahang 74, Terengganu 82, Kelantan 30, Sarawak 241, Sabah 127 dan Labuan 52. Jumlah perpustakaan mengikut negeri telah juga dibangkitkan khususnya berkaitan dengan bilangan pengunjung-pengunjung. Oleh kerana detail data ini adalah meluas dan banyak, izinkan saya menyatakan bahawa jumlah pengunjung kepada semua perpustakaan awam di tanah air kita melebihi 12 juta orang. Ini menunjukkan bahawa hampir setengah jumlah penduduk di tanah air telah dicatat sebagai pengunjung-pengunjung perpustakaan mengikut keperluan di negeri masing-masing. Sebagai contoh, izinkan saya menyatakan di Johor misalnya 608,178 pengunjung berbanding dengan Wilayah Persekutuan hanya 189,439 tetapi perlu saya nyatakan juga bagi pihak Perpustakaan Negara bahawa angka begini di Wilayah Persekutuan adalah disebabkan adanya perpustakaan-perpustakaan di pelbagai universiti dan kolej. Dan justeru angka tersebut telah dicatatkan sedemikian. Angka 12,443,359 ini sebagai pengunjung kepada perpustakaan adalah sesuatu yang menggalakkan. Dan kami di kementerian akan cuba sedaya upaya membantu Perpustakaan Negara menjayakan program Kempen Membaca terus-menerus di samping memperhebatkan lagi perpustakaan desa yang akan terus kita bina dengan cergas menjelang habis tempoh Rancangan Malaysia Kesembilan. Tuan Pengerusi, Yang Berhormat bagi Sungai Petani menyarankan supaya promosi produk kraf sempena Tahun Melawat Malaysia dipertingkatkan. Cadangan ini kami terima dengan baik malah Perbadanan Kemajuan Kraftangan Malaysia bukan sahaja mewujudkan program-program, promosi yang berkesan dalam negeri tetapi juga di luar negara. Misalnya di Covent Garden di London pada tahun lalu, kita telah dapat bersama-sama dengan pelbagai agensi melahirkan suatu suasana festival dan juga produk kraf yang amat dirasai. Hasil daripada penjualan pelbagai pihak tahun lalu ialah RM12 juta. Ini sesuatu yang boleh kita banggakan oleh kerana produk tersebut adalah dikunjungi dan dibeli sama oleh pelbagai pihak di Eropah.